cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HTO/82-3/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. január 28-ai nyilvános ülésére**

**Tárgy:** Fogorvosi alapellátási szerződés módosítása

**Az előterjesztő:** Papp Gábor polgármester

**Készítette:**  Panka-Kovács Melinda hatósági ügyintéző

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A fogászati alapellátás működéséhez szükséges eszközök biztosítása tárgyában Hévíz Város Önkormányzat Képviselő-testülete 187/2015. (VI. 28.) határozatát hozta. A döntésben rögzítésre került, hogy a képviselő-testület szükségesnek tartja a hévízi I. fogászati körzethez tartozó fogorvosi rendelő egyes eszközeinek beszerzését.

A Képviselő-testület – 2015. augusztus 27. napjában megjelölt határidővel - a fogorvosi eszközök beszerzéséhez és annak kiépítéséhez szükséges előirányzat előteremtési módjának megvizsgálását rendelte el. Valamint a fogászati eszközök esetleges vállalkozási célra történő használati és ellenőrzési rendjének kidolgozását kérte.

A 2015. október 2-ai képviselő-testületi ülésre beterjesztett Jelentés a lejárt határidejű határozatok végrehajtásáról szóló előterjesztésben pénzügyi forrás biztosítása miatt a határidő 2015. november 30. napjáig történő meghosszabbításának kezdeményezése történt.

A képviselő-testület 2015. november 26-ai ülésén szintén a Jelentés a lejárt határidejű határozatok végrehajtásáról szóló előterjesztésben az orvosi, fogorvosi eszközök finanszírozására várható pályázati kiírások miatt a határozat végrehajtási határidejének 2016. március 31. napjában történő megállapítása került javaslatként megfogalmazásra.

A megcélozni kívánt pályázati kiírás az egészségügyi alapellátás infrastrukturális fejlesztése TOP-4.1.1-15 kiírásra került. A támogatási kérelmek benyújtása 2016. február 15-től 2016. május 4-ig lehetséges.

Jelenleg folyik annak vizsgálata, milyen feltételekkel lehetne erre pályázatot benyújtani, mert a fő támogatási cél az egészségügyi alapellátás infrastruktúra fejlesztése, és önállóan nem, de kiegészítő célként támogatható az eszközbeszerzés, azaz a működési engedélyben és az OEP finanszírozási szerződésben foglalt tevékenységek végzéséhez szükséges minőségi definitív ellátás biztosításához elengedhetetlen műszer, gép, informatikai és egyéb eszköz beszerzése, mobil eszközök beszerzése.

A képviselő-testület döntéséről és a határidők meghosszabbodásáról az érintett körzet orvosa, Dr. Hubayné Dr. Hubay Ildikó Mária fogszakorvos értesítést kapott.

Dr. Hubayné Dr. Hubay Ildikó Mária 2015. december 15. napján kelt levelében felhívta a figyelmet arra, hogy az eszközök beszerzéséhez szükséges előirányzat előteremtéséig is működtetni kell a fogászatot, még ha nagyobb javítási és karbantartási költségek keletkeznek is. Méltánytalannak tartaná, ha 13 éven át a saját tulajdonát képező géppel történő fogászati alapellátás után, a leamortizálódott fogászati kezelőegységének és egyéb gépeinek „életbe tartásához” szükséges többletköltségeket továbbra is neki kellene viselnie. Levelében kezdeményezte, hogy 2016. évtől mentesítésre kerüljön ezen jellegű fizetési kötelezettségei alól.

Továbbá kérte, hogy 2016. évtől kerüljön részére egy méltányos összegű havi gép-műszer bérleti díj megállapítására mindaddig, amíg az új fogászati gépek beszerzése, beszerelése meg nem történik.

Az önkormányzati egészségügyi alapellátás fogorvosi szolgálatának vállalkozási rendszerben történő átadásáról és átvételéről szóló megbízási szerződés Dr. Hubayné Dr. Hubay Ildikó Máriával 2002. február 4. napján került megkötésre, amely 2002. május 3. napján, valamint 2012. december 28. napján módosításra került.

Az alapszerződés 4. 3. pontja az alábbiakat rögzíti:

„Hévíz Város Önkormányzata köteles a műszerek folyamatos karbantartásáról, a javítás költségeiről és a műszerek pótlásáról maga gondoskodni azzal, hogy a bruttó 50.000 Ft egyedi értéket meghaladó felszerelési és berendezési tárgyak beszerzése, pótlása, valamint az ezt az értéket meghaladó minden javítás, karbantartás, alkatrész tartozék és részegység csere költsége az Önkormányzatot, mint tulajdonost, míg ez ezen érték alatti költségek a Vállalkozót, mint használót terhelik. Előbbi összeg a KSH által meghatározott éves infláció mértékével növekszik.”

A határozati javaslat - a fogszakorvos asszony kérelmének megfelelően – tartalmazza a szerződés hivatkozott pontjának *kiegészítés*ét:

*„4.3.1. 2016. január 1. napjától a fogászati kezelőegység beszerzéséig a Vállalkozó mentesül 4.3. pontban megjelölt értékhatár alatti karbantartási, javítási költségek, műszerek pótlási költségeinek viselése alól, azoknak kifizetéséhez Hévíz Város Önkormányzata a Teréz Anya Szociális Integrált Intézmény költségvetésében biztosítja a forrást.”*

A 2002. május 3. napján kelt módosítás az alapszerződés 4.1. és 4.2. pontját az alábbi mondattal egészítette ki:

„A háziorvosi szolgáltató a tevékenység végzéséhez szükséges eszközök biztosítását a kötelező egészségbiztosítás ellátásairól szóló 1997. évi LXXXIII. törvény 31. §-a (2) bekezdésének c) pontja alapján átvállalta. Az átvállalásról szóló megállapodás után a háziorvosi szolgáltató saját felelősségi körében gondoskodik az eszközök működőképes rendelkezésre állásáról.”

Ezen módosítással a Vállalkozó átvállalta és megvalósította a hiányzó eszközök beszerzését.

A 2. számú mellékletet képezi a Teréz Anya Szociális Integrált Intézmény által készített kimutatást, amely bemutatja, hogy az 1. számú vegyes fogorvosi körzet ellátásához jogszabály által előírtan milyen eszközök biztosítása szükséges és azok jelenleg önkormányzati tulajdonban, vagy fogorvosi tulajdonban vannak, továbbá, hogy azok beszerzése szükséges-e.

2015. december 15. napján írt levelében a fogszakorvos asszony nem jelölt meg saját eszközeinek használatáért konkrét bérleti díjat. 2015. április 21. napján kelt levelében ajánlotta fel egyebek mellett, hogy 120 e Ft bérleti díj ellenében saját tulajdonú működőképes gépek-berendezések üzemeltetésével vállalná a fogászat működését.

A határozati javaslat nem támogatja bérleti díj megállapítását mivel a fogorvos a 2002. május 3-ai szerződésmódosítással vállalta a fogászati minimumfeltételek biztosítását, emellett a szükséges eszközök önkormányzati beszerzése tervben van, és a nem önkormányzati tulajdonú eszközök karbantartásának költsége teljes mértékben átvállalásra kerül, továbbá az eszközök alapellátási és esetleges nem kizárt vállalkozási magánrendelési célú használata nehezen határolható el, nem látjuk indokoltnak bérleti díj fizetését. A fogászati alapellátáshoz a szükséges eszközöket az önkormányzatnak kell biztosítani.

Kérem a Tisztelt Képviselő-testületet a határozati javaslat elfogadására.

**2.**

**Határozati javaslat**

1. Hévíz Város Képviselő-testülete 2002. február 4. napján kelt, Dr. Hubayné Dr. Hubay Ildikó Máriával az önkormányzati egészségügyi alapellátás fogorvosi szolgálatának vállalkozási rendszerben történő átadására és átvételére megkötött megbízási szerződés módosítását az előterjesztés 1. számú melléklete szerint jóváhagyja.
2. A képviselő-testület felhatalmazza a polgármester urat a szerződésmódosítás aláírására.
3. A képviselő-testület Dr. Hubayné Dr. Hubay Ildikó Mária saját tulajdonában lévő eszközeinek használatáért bérleti díj megállapítását nem támogatja.

Felelős: Papp Gábor polgármester

Határidő: 2015. február 5.

1. A Képviselő-testület elrendeli az egészségügyi alapellátási központ épületének egészségügyi alapellátás infrastruktúra fejlesztésének (fogászati kezelőegység beszerzésének) pályázati forrásból történő finanszírozásának megvizsgálását, az infrastruktúra fejlesztés javaslatának kidolgozását.

Felelős: Olt István osztályvezető

Varga András intézményvezető

Határidő: 2015. február 25.

**3.**

**Bizottsági állásfoglalás**

**4.**

**Mellékletek**

1. számú melléklet

**Szerződés**

**fogorvosi egészségügyi ellátásról szóló feladat-ellátási megállapodás**

**III. számú módosításáról**

amely létrejött egyrészről a **Hévíz Város Önkormányzat** (székhely: 8380 Hévíz, Kossuth L. u. 1.) képviseletében eljáró Papp Gábor polgármester, adószám: 1573474-2-20 (a továbbiakban: Önkormányzat)

másrészről:

**Dr. Hubayné Dr. Hubay Ildikó Mária** egyéni vállalkozó fogszakorvos (8380 Hévíz, József A. u. 2., adószám: 54838132-1-40, eü. szolg. azon: 011869 műk. eng.: 35-129/1/2004.) egészségügyi szolgáltató (mint: Fogorvos)

között az alulírott helyen és időben az alábbi feltételek szerint:

1. A Felek megállapítják, hogy közöttük 2002. február 4-én megállapodás jött létre (továbbiakban: Megállapodás) az Önkormányzat egészségügyi alapellátási fogorvosi kötelezettségének teljesítésére.
2. A megállapodás 4.3. pontja a következő ponttal egészül ki:

*„4.3.1. 2016. január 1. napjától a fogászati kezelőegység beszerzéséig a Vállalkozó mentesül az 4.3. pontban megjelölt értékhatár alatti karbantartási, javítási költségek, műszerek pótlási költségeinek viselése alól, azoknak kifizetéséhez Hévíz Város Önkormányzat a Teréz Anya Szociális Integrált Intézmény költségvetésében biztosítja a forrást.”*

1. Az eredeti szerződés jelen szerződéssel nem érintett pontjai változatlanul fennmaradnak.
2. Jelen szerződés a felek írásba foglalt közös megegyezésével módosítható.
3. Jelen szerződésben nem szabályozott kérdésekben a Polgári Törvénykönyv (2013. évi V. törvény) és a vonatkozó egészségügyi, szakmai jogszabályok rendelkezései az irányadóak.
4. Amennyiben a felek között jelen szerződés teljesítése kapcsán vita merül fel, úgy a felek törekedni fognak a vita peren kívüli megoldására. Amennyiben a vitát ily módon nem sikerül rendezniük, úgy a jogvitában a Keszthelyi Járásbíróság illetékességét kötik ki.
5. A jelen szerződésbe foglalt módosítások 2016. január 1. napján lépnek hatályba.

Szerződő Felek jelen megállapodást elolvasták, értelmezték, és mint akaratukkal mindenben megegyezőt jóváhagyólag aláírták.

Hévíz, 2016. ……………………….

Hévíz Város Önkormányzat Dr. Hubayné Dr. Hubay Ildikó Mária

Megbízó Megbízott

képv.: Papp Gábor Polgármester

1. számú melléklet

**FOGORVOS NEVE:** **Dr. Hubayné Dr. Hubay Ildikó, 1. számú vegyes fogorvosi körzet**

**60/2003. (X. 20.) ESzCsM rendelet**

**az egészségügyi szolgáltatások nyújtásához szükséges szakmai minimumfeltételekről**

**Tárgyi feltételek:**

**A rendelő általános feltételei + alapellátás műszerei és sürgősségi vagy készenléti táska/tálca**

|  |  |
| --- | --- |
|  | Alapellátás |
| **Gép-műszer neve** | Fogászati  ellátás (felnőtt, gyerek), Iskola fogászat  **RENDELET ÁLTAL ELŐÍRT SZÁMOK!** | önkormányzati tulajdon | fogorvosi tulajdon | beszerzése szükséges |
| Fogászati/fogszabályozási kezelőegység | 1 |  | + | + |
| Fogászati kezelőszék | 1 |  | + | + |
| Elektrokauter |  | + |  | + |
| Fogászati röntgenkészülék  az előhívás kellékeivel vagy kp. rtg. | EK | + |  | + |
| Fogkőeltávolító sorozat,  kézi (hagyományos, Gracey) | 1 |  | + | + |
| Gépi depurátor (UH, szonikus) | 1 |  | + | + |
| Fogorvosi dolgozószék | 1 |  | + | + |
| Viaszmelegítő (pl. Bunsen-égő) | 1 |  | + | + |
| Fogszabályozó fogósorozat |  |  |  |  |
| Fotopolimerizációs lámpa | 1 |  | + | + |
| Hőlégsterilizátor vagy  autokláv | 1 | + |  | + |
| Kézidarab | 3 |  | + | + |
| Kézidarab, sterilezhető |  |  |  |  |
| Műszerasztal, gördíthető | 1 | + |  | + |
| Fogászati kéziműszerkészlet\* | 1 |  | + | + |
| Dentoalveolaris sebészeti  kéziműszerkészlet\*\* |  |  |  |  |
| Parodontális kéziműszerkészlet\*\*\* |  |  |  |  |
| Kofferdam készlet | 1 |  | + | + |
| Endodonciai doboz + 5 sorozat gyökérkezelő műszer | 1 |  | + | + |
| Műtőlámpa |  |  |  |  |
| Ortopantomográf és teleröntgenkészülék |  |  |  |  |
| Ortopantomográfkészülék |  |  |  |  |
| Kötszerdoboz kicsi/nagy |  |  |  |  |
| Sebészeti fúrógép/mikromotor |  |  |  |  |
| Szájsebészeti fúrókészlet |  |  |  |  |
| Szívókészülék, sebészeti |  |  |  |  |

**\*Fogászati kéziműszerkészlet**

|  |  |  |  |  |
| --- | --- | --- | --- | --- |
| ***Műszer neve*** | **Darabszám** | önkormányzati tulajdon | fogorvosi tulajdon | beszerzése szükséges |
| Fogászati tükör | 15 x |  | + | + |
| Fogászati szonda | 15 x |  | + | + |
| Fogászati csipesz | 15 x |  | + | + |
| Foghúzó fogósorozat (korona és gyökérfogók) | 2 |  | + | + |
| Foggyökéremelő sorozat | 2 |  | + | + |
| Csontkanál | 2 |  | + | + |
| Raspatórium (Williger, Freer) | 2 |  | + | + |
| Csontcsípő | 2 |  | + | + |
| Sebészeti olló, különféle | 3 |  | + | + |
| Sebészi műtőkés/szikenyél | 2 |  | + | + |
| Anatómiai csipesz | 1 |  | + | + |
| Horgas csipesz | 1 |  | + | + |
| Kézi depurátor különféle | 5 |  | + | + |
| Exkavátor, kétvégű, különféle | 5 |  | + | + |
| Fogászati tömőműszerek, különféle | 10 |  | + | + |
| Matricafeszítő | 2 |  | + | + |
| Viaszkés | 1 |  | + | + |
| Kramponfogó | 1 |  | + | + |
| Érfogó | 2 |  | + | + |
| Tűfogó | 1 |  | + | + |
| Cementkeverő üveglap és spatula | 2 |  | + | + |
| Lenyomatkanál különféle | 30 xx |  | + | + |

*x: Vegyes fogászaton, iskolafogászaton 30.*

*xx: Gyermekfogászaton 20.*

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető/** |  |  |
| **Panka-Kovács Melinda** | **hatósági ügyintéző**  **előterjesztés készítője** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **TASZII**  **Varga András intézményvezető** |  |  |  |
|  |  |  |  |